Selecciona les entitats d'aquest text:
Pilar Bayés i de Luna (Vic, Osona, 21 d'abril de 1941) és una reconeguda dibuixant i ninotaire catalana, més coneguda com a Pilarín Bayés. Va estudiar a l'Escola de Belles Arts de Sant Jordi de Barcelona del 1959 al 1964. Els seus dibuixos es caracteritzen per un to infantívol i ingenu però alhora ple de gràcia i d'ironia, d'encuny molt personal. Un tret típic dels personatges que dibuixa és que tots tenen les galtes pintades de vermell. Ha estat molt lligada a la revista Cavall Fort, en la qual ha col·laborat des del 1964, i ha il·lustrat també molts llibres de caràcter didàctic o narratiu, auques, cartells, etc., com El meu pardal (1964), de l'editorial La Galera, amb el suport de la pedagoga Marta Mata i Garriga. Si bé la seva producció va principalment dirigida a un públic infantil i juvenil, també ha publicat caricatures a periòdics (El Correo Catalán, Oriflama, El 9 nou). El 1991 va rebre la Creu de Sant Jordi. Molt vinculada a la vila de Tona (Osona), on de petita passava els estius, al balneari Ullastres, propietat de la família Bayés, el 2011 fou, conjuntament amb el seu germà, l'eminent cardiòleg Antoni Bayés i de Luna, nomenada filla adoptiva de Tona. Pilarín ha compaginat la seva tasca com a mare de quatre fills amb la feina i amb el seu compromís social, polític i religiós. En èpoques de grans canvis i convulsions, la il·lustradora va participar activament en el procés de recuperació de la llengua i la cultura catalanes, tan malmeses durant el franquisme, amb la seva feina. La seva trajectòria queda reflectida amb el llibre d'Editorial Mediterrània Pilarín, la força de la il·lusió, i "Amb barret o sense", escrits per Maria Àngels Ferrer. El 2017 va anar a les llistes de Junts per Catalunya per Barcelona a les Eleccions al Parlament de Catalunya de 2017.
Pilar Bayés i de Luna : artista_o_autor, Vic : Entitat_Geopolítica, Osona : Entitat_Geopolítica, Pilarín Bayés : artista_o_autor, Escola de Belles Arts de Sant Jordi : educació, Barcelona : Entitat_Geopolítica, Cavall Fort : mitjans_massius, El meu pardal : obra_escrita, La Galera : empresa_privada, Marta Mata i Garriga : persona, El Correo Catalán : mitjans_massius, Oriflama : mitjans_massius, El 9 nou : mitjans_massius, Tona : Entitat_Geopolítica, Ullastres : organització, Antoni Bayés i de Luna : persona, Pilarín : artista_o_autor, Editorial Mediterrània : empresa_privada, Amb barret o sense : obra_escrita, Maria Àngels Ferrer : persona, Junts per Catalunya : partit_polític, família Bayés : grup_humá, Pilarín, la força de la il·lusió : obra_escrita